jkorsvik/nowiki_second_scrape_merged huggingface dataset:
Kindla naturreservat

Kindla naturreservat er et villmarksområde nord i Örebro län i Sverige. Reservatet ligger mellom Hällefors og Storå, sør for riksväg 63 i Bergslagen.
Det ble opprettet den 18. september 1999 og dekker 933 hektar.
Hele området ligger over den marine grense, og er meget kupert. Jordsmonnet er dominert av morene over surt grunnfjell. Her er mest 100-120 år gammel barskog, men lauvtrær finnes i mer næringsrike skråninger. Her finnes en rekke hensynskrevende arter sopp, mose og lav, samt mange truede billearter. Av de store rovdyrene, er det bare gaupe som finnes regelmessig her.Det høyeste punktet i reservatet, er Kindlahöjden som når 426 meter over havet. Dette er Sveriges sydligste høyde over 400 m, og avstanden til nærmeste høyere punkt (Kullen i Djupdalshöjden naturreservat) er på 28 kilometer.
På toppen er det bygget et utsiktstårn


== Referanser ==
Ben Loomis

Ben Loomis (født 9. juni 1998 i Eau Claire, Wisconsin) er en amerikansk kombinertløper og skihopper, som har sølv i kombinert fra Vinter-OL for ungdom 2016 på Lillehammer som fremste internasjonale meritt.
Under Vinter-OL 2022 i Beijing, ble han nummer 15 i normalbakke/10 km.


== Idrettskarriere ==
2013/14Loomis deltok ved Junior-VM i skihopp 2014, og kom der på 58.-plass individuelt. USA kom på 13.-plass i lagkonkurransen.

2014/15Han deltok ved Junior-VM i kombinert 2015 i Almaty, der USA kom på 7.-plass i lagkonkurransen, og han kom på 41.-plass individuelt. Han deltok ved Continental Cup 2014/15, og fikk der en 35.-plass som beste enkeltplassering individuelt, og en 15.-plass i lagsprint.

2015/16Ved Continental Cup 2015/16 har han 4.-plass fra rennet i Soldier Hollow i USA som beste resultat.
Han deltok ved Vinter-OL for ungdom 2016 på Lillehammer, der han fikk sølv i kombinert individuelt.  I øvelsen kombinert stafett, der to langrennsløpere, to skihoppere og en kombinertløper utgjorde et lag, kom USA på 8.-plass. I mixkonkurransen i skihopp kom USA på 10.-plass, med Loomis på laget.


== Referanser ==


== Eksterne lenker ==
(en) Ben Loomis – Olympics.com 
(en) Ben Loomis – Olympic.org 
(en) Ben Loomis – Olympedia 
(en) Ben Loomis – USAs olympiske komité 
(en) Ben Loomis – FIS (kombinert) 
(en) Ben Loomis – FIS (skihopping) 
(pl) Ben Loomis – skijumping.pl 
(en) Team USA - Ben Loomis
(en) Profil hos ungdoms-OL 2016 Arkivert 17. februar 2016 hos Wayback Machine.
Helmut Berger

Helmut Berger (født Helmut Steinberger; 29. mai 1944) er en østerriksk skuespiller. Han er mest kjent for sitt arbeid med Luchino Visconti, spesielt for sin rolle som Kong Ludwig II i Ludwig, og for sin rolle i De fordømte.
Han har for det meste arbeidet i Europa, men har også spilt i amerikanske filmer som Gudfaren del III.


== Referanser ==


== Eksterne lenker ==
(en) Helmut Berger på Internet Movie Database 
(sv) Helmut Berger i Svensk Filmdatabas 
(da) Helmut Berger på Filmdatabasen 
(da) Helmut Berger på Scope 
(fr) Helmut Berger på Allociné 
(en) Helmut Berger på AllMovie 
(en) Helmut Berger hos Turner Classic Movies 
(en) Helmut Berger hos The Movie Database
Toxicodendron diversilobum

Toxicodendron diversilobum er en løvfellende busk i sumakfamilien.
Vekstformen varierer, og den kan være både en opprett, 1–2 m høy busk eller en 3–10 m lang klatreplante. Bladene er blankt grønne og som regel trekoblete, men kan være femkoblete. De små blomstene sitter i bladhjørnene, og planten er særbu med egne hann- og hunnplanter. Frukten er en hvit steinfrukt.
Toxicodendron diversilobum er utbredt i vestlige Nord-Amerika fra Baja California nordover til Britisk Columbia. Den er vanlig på mange ulike voksesteder, som skog, chaparral og langs elver. På de ulike stedene kan den vokse sammen med trær som madrona, sukkerfuru, oregonlønn, Notholithocarpus densiflorus, californialaurbær, Chrysolepis chrysophylla, montereyfuru, californiaplatan og asklønn. Noen steder er arten den viktigste beiteplanten for mulhjort, og fugler eter bærene.
Blader og kvister inneholder oljen urushiol som irriterer huden og fører til kløe og blemmer. På engelsk kalles planten «poison oak» ettersom bladene ligner litt på eik, men den er ikke nært beslektet.


== Kilder ==
J.L. Howard (1994). «Toxicodendron diversilobum». Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. Besøkt 21. februar 2016. 


== Eksterne lenker ==
(en) Toxicodendron diversilobum i Encyclopedia of Life 
(en) Toxicodendron diversilobum i Global Biodiversity Information Facility 
(en) Toxicodendron diversilobum hos ITIS 
(en) Toxicodendron diversilobum hos NCBI 
(en) Toxicodendron diversilobum hos The International Plant Names Index 
(en) Toxicodendron diversilobum hos Tropicos 
(en) Kategori:Toxicodendron diversilobum – bilder, video eller lyd på Wikimedia Commons 
(en) Toxicodendron diversilobum – galleri av bilder, video eller lyd på Wikimedia Commons 
Toxicodendron diversilobum – detaljert informasjon på Wikispecies
Ondřej Pažout

Ondrej Pazout (født 1. juli 1998) er en tsjekkisk kombinertløper, som har bronse i kombinert fra Vinter-OL for ungdom 2016 på Lillehammer som fremste internasjonale meritt.
Under Vinter-OL 2022 i Beijing, ble han nummer 29 i normalbakke/10 km.


== Idrettskarriere ==
2014/15Han deltok ved European Youth Olympic Festival 2015, der han kom på 8.-plass individuelt.
2015/16Han deltok ved Vinter-OL for ungdom 2016 på Lillehammer, der han fikk bronse i kombinert individuelt. I mixkonkurransen i skihopp kom Tsjekkia på 7.-plass, med Pazout på laget.


== Referanser ==


== Eksterne lenker ==
(en) Ondrej Pazout – Olympics.com 
(en) Ondrej Pazout – Olympic.org 
(en) Ondrej Pazout – Olympedia 
(cz) Ondrej Pazout – Tsjekkias olympiske komité 
(en) Ondrej Pazout – FIS (kombinert) 
(en) Ondrej Pazout – FIS (skihopping) 
(pl) Ondrej Pazout – skijumping.pl 
(en) Profil hos ungdoms-OL 2016 Arkivert 18. februar 2016 hos Wayback Machine.
Mount Gauss

Mount Gauss er det nordligste fjellet av Kirkwood Range i Victoria Land i Antarktis. Det ble oppdaget av Discovery-ekspedisjonen, som navnsatte det etter professor Carl Friedrich Gauss, en tysk matematiker og astronom.


== Kilder ==


== Eksterne lenker ==
 Denne artikkelen inneholder stoff som er offentlig eiendom fra United States Geological Survey-artikkelen  «Gauss, Mount» (innhold fra Geographic Names Information System).
Battenberg Hill

Battenberg Hill (bulgarsk ‘Halm Battenberg’) er en klipperik ås med en høyde opp mot 166 moh i Dospey Heights på Byers Peninsula på Livingston Island i Sør-Shetlandsøyene i Antarktis.. Åsen ligger 1,8 km øst for Start Hill, 1,8 km sør for Voyteh Point og 2,19 km nordvest for Penca Hill.
Åsen er oppkalt etter prins Alexander Battenberg av Bulgaria (1857–1893).
Horrocks Block

Horrocks Block er et stort klippeframspring, rektangulært i fasongen. Det består hovedsakelig av sandstein og ligger på nordsiden av Venusbreen, 3,5 km sørvest for Keystone Cliffs, på østsiden av Aleksanderøya i Antarktis Det ble kartlagt av Directorate of Overseas Surveys fra satellittbilde tatt av amerikanske NASA i samarbeid med U.S. Geological Survey og ble navnsatt av UK Antarctic Place-Names Committee i forbindelse med plasseringen nær Venusbreen etter Jeremiah Horrocks, den britiske astronomen som forutså og først observerte en Venuspassasje i 1639.Horrocks Block virker å ha noe tilknytting til den nærliggende Bandstone Block, siden begge er firkantede framspring av sandstein. 


== Referanser ==


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Wet Wet Wet

Wet Wet Wet er et skotsk softrock-band, kjent for flere hiter i 1980- og 1990-årene. Gruppen startet å spille i 1982, men ga først ut musikk fra 1987. Bandet består av Graeme Clark (bass og vokal), Tommy Cunningham (trommer og vokal), Neil Mitchell (keyboard, piano, vokal) og fra 2018 tidligere Liberty X-sanger Kevin Simm. Hovedvokalisten Marti Pellow forlot bandet i 2017. Et femte, uoffisielt medlem, Graeme Duffin (gitar og vokal), har spilt med gruppen siden 1983. Bandet ble utnevnt til den beste britiske nykommeren under musikkprisutdelingen Brit Awards i 1988.Bandet er best kjent for sin versjon av The Troggs-låten «Love Is All Around», som ble brukt i filmen Fire bryllup og en gravferd i 1994. Sangen ble en stor internasjonal suksess for gruppen og lå på toppen av den britiske hitlisten i 15 uker. Sangen toppet også norske VG-lista. Sangen er den som har ligget lengst sammenhengende på toppen av singellisten i Storbritannia, bare slått av Bryan Adams' «(Everything I Do) I Do It for You» som har ligget 16 uker på topp.


== Referanser ==


== Eksterne lenker ==
Offisielt nettsted 
(en) Wet Wet Wet – kategori av bilder, video eller lyd på Commons 
(en) Wet Wet Wet på Discogs 
(en) Wet Wet Wet på MusicBrainz 
(en) Wet Wet Wet på Spotify 
(en) Wet Wet Wet på Songkick 
(en) Wet Wet Wet på Last.fm 
(en) Wet Wet Wet på AllMusic 
Wet Wet Wet på Facebook 
Wet Wet Wet på YouTube
Odd G. Andreassen

Odd G. Andreassen (født 17. mars 1945 på Ankenes) er en norsk politiker. I perioden 1988 til 1999 var han ordfører i Narvik for Arbeiderpartiet.


== Referanser ==
Kjøttpudding

Kjøttpudding er en matrett hovedsakelig laget av kjøttfarse og vanligvis formet som et avlangt brød og tillaget i ovnen.I den klassiske varianten av kjøttpudding inngår kjøttfarse, salt, hvit- og/eller svartpepper, egg, melk/fløte, løk og strøbrød. Kjøttfarsen er oftest en blanding av storfefarse og svinefarse, men kjøttpudding kan også lages av ren storfefarse. Også andre typer av farse, slik som vilt og lam, er vanlig. Kjøttpuddingen kan ofte være fylt, med for eksempel grønnsaker, sopp eller ost, eller dekket med bacon.
Klassisk tilbehør er kokt potet eller potetmos, brun saus eller fløtesaus og tyttebærsyltetøy.


== Referanser ==
No More Tears (Enough Is Enough)

«No More Tears (Enough Is Enough)» er en duett og discosang skrevet av Bruce Roberts og Paul Jabara, og spilt inn første gang av Donna Summer og Barbra Streisand i 1979.
Sangen ble spilt inn for Streisands studioalbum Wet, men ble også med på Summers samlealbum On the Radio: Greatest Hits Volumes 1 & 2. Den fulle versjonen var med på Streisands album, mens en utvida versjon på 11 minutter ble med på Summers album.
Låten handler om en kvinne som pakker sammen tingene sine for å forlate kjæresten, fordi han er som alle andre. De to første versene er spilt inn i et avslappet tempo, mens sangen bryter ut i disco når det første refrenget begynner.


== Opptredener ==
Summer og Streisand fikk aldri sunget sangen live sammen, men Summer sang det ofte på konsertene sine med andre artister, blant annet Tina Arena og søstera Mary Gaines Bernard. Streisand sang en liten del av den på turneen Back to Brooklyn. Hun snakket om det nylige dødsfallet til Summer, og at hun kunne ønske hun kunne synge den sammen med henne.


== Listeplasseringer ==
Låten lå på 3.-plass i tre uker på VG-lista i 1979 og 1980. Den lå på førsteplass i Sverigetopplistan (Sverige) og Billboard Hot 100 (USA).


== Referanser ==


== Eksterne lenker ==
Sangtekst
Hurtigløp på skøyter under Vinter-OL for ungdom 2016

Hurtigløp på skøyter under Vinter-OL for ungdom 2016 ble arrangert i perioden 13. februar til og med 19. februar 2016. Det ble arrangert sju øvelser, tre for jenter og tre for gutter, samt én for mikslag. Løpene gikk i Vikingskipet på Hamar, som under de olympiske ungdomslekene hadde det offisielle navnet; Hamar Olympiahall «Vikingskipet» med trebokstavsforkortelsen HOH.


== Program ==


== Medaljer ==


=== Medaljevinnere ===


==== Jenter ====


==== Gutter ====


==== Kombinasjonslag ====


== Dommere og starter ==
Disse var offisielle dommere og startere for hurtigløp på skøyter under Vinter-OL for ungdom i Lillehammer 2016 med hurtigløpsøvelsene som ble arrangert i Hamar Olympiahall «Vikingskipet».
Overdommere var Ivan Djakov,  Russland for jenter og Susan Sandvig Shobe,  USA for gutter.
Assisterende overdommer var Chiharu Nozaki,  Japan for både jenter og gutter.
Startere var Giovanni Talamini,  Italia for jenter og Tom Vidar Johansson,  Norge.
Teknisk delegerte var Christian Breuer  Tyskland og Tron Espeli,  Norge.


== Referanser ==


== Eksterne lenker ==
Offisielt nettsted
(en) Speed skating at the 2016 Winter Youth Olympics – kategori av bilder, video eller lyd på Commons 
«Lillehammer2016 : Results Book – Speed Skating» (PDF) (engelsk). wyog2016.sportresult.com / Lillehammer2016.com. 19. februar 2016. s. 60. Arkivert fra originalen (.pdf) 23. februar 2016. Besøkt 20. februar 2016. 
(en) Lillehammer 2016 Youth Olympic Games - Speed Skating Review på ISU.org Besøkt: 27. februar 2016.
(en) Medaljeoversikt nasjoner : Hurtigløp på skøyter under Vinter-OL for ungdom 2016 – Resultatoversikt på SpeedSkatingNews.info.
(en) Hurtigløp på skøyter under Vinter-OL for ungdom 2016 for jenter – Resultatoversikt på SpeedSkatingNews.info.
(en) Hurtigløp på skøyter under Vinter-OL for ungdom 2016 for gutter – Resultatoversikt på SpeedSkatingNews.info.
(en) Resultatmeny for Hurtigløp på skøyter under Vinter-OL for ungdom 2016 på SpeedskatingResults.com
(en) Speed Skating | Lillehammer 2016 Youth Olympic Games-spilleliste på The Olympic Channel på YouTube ved Olympic.org
Sørøysundet

Sørøysundet er et sund i Hammerfest, Alta og Hasvik kommuner i Finnmark. Det ligger mellom Sørøya i nord og Stjernøya, Seiland og Kvaløya i sør. Sundet er rundt 70 kilometer langt og strekker seg fra Lopphavet i sørvest til spissen av Kvaløya og Sørøya i nordøst.


== Referanser ==
Eric Brown

Eric «Winkle» Brown (født 21. januar 1919 i Leith i England, død 21. februar 2016 i Redhill) var en engelsk testflyver og offiser i Royal Navy under og etter annen verdenskrig. Han fratrådte som kommandør (captain)  i 1970.
Brown er angivelig den testpilot som har testet og fløyet flest forskjellige flytyper i historien og er innehaver av flest registrerte landinger på hangarskip.Offisielt har Brown prøvefløyet 487 fly, men uoffisielt har han utført flere testflyvninger. Eksempelvis har han prøvefløyet de fleste engelske jagerfly av Spitfire-typen, hvilket krediterer ham for en testflyvning tross testing av flere individuelle modeller.
Brown er den mest dekorerte pilot i Fleet Air Arm, en avdeling i Royal Navy. Han har blant annet mottatt følgende ordener og dekorasjoner: CBE, DSC og AFC.


== Referanser ==
Philini

Philini er en gruppe av biller som hører til familien trebukker (Cerambycidae).


== Utseende ==
Middelsstore til ganske store, avlange, brunlige trebukker. Hodet er forholdsvis lite med runde, litt utstående fasettøyne. Antennene er gjerne middels lange. Pornotum er ofte bare omtrent halvparten så bredt som dekkvingene, med rundede sider. Dekkvingene har rettvinklede "skuldre" og er mer eller mindre parallellsidige.


== Utbredelse ==
Gruppen er utbredt i Sørøst-Asia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Vesperinae (eventuelt familien Vesperidae)
Gruppe Philini Thomson, 1861 (eventuelt underfamilien Philinae).
Slekten  Aliturus Fairmaire, 1902  - 7 arter
Slekten  Doesus Pascoe, 1862  - to arter
Slekten  Heterophilus Pu, 1988   - tre arter
Slekten  Mantitheus Fairmaire, 1889  - fire arter
Slekten  Philus Saunders, 1853  - 10 arter
Slekten  Spiniphilus Lin & Bi, 2011 - én art


== Kilder ==
Cerambycidae of the World - Philini [1]


== Eksterne lenker ==
Artikkelen har ingen egenskaper for arter i Wikidata
Vesperini

Vesperini er en gruppe av biller som hører til familien trebukker (Cerambycidae). Det finnes 15 arter i Europa, men ingen i Norden.


== Utseende ==
Middelsstore, slanke, gulbrune til svarte trebukker (gjerne 15–30 mm). Hunnene har sterkt reduserte flyge- og dekkvinger, hannene ser ut som mer normale trebukker. Hodet er mer eller mindre firkantet, vanligvis med markerte bakhjørner. Antennene er lange og tynne. Pronotum er forholdsvis lite med rundede sider.


== Levevis ==
Larvene lever på røtter, både på urter, busker og trær. Larvene har såkalt hypermetamorfose: det første larvestadiet er avlangt og sylindrisk, og graver seg gjennom jorden. Senere stadier, som lever tett på røttene, er såkalt scarabaeiforme larver: tykke og C-formede, lite bevegelige.


== Skadedyr ==
Arten Vesperus xatarti kan gjøre betydelig skade på røttene av vinranker i middelhavsområdet.


== Systematisk inndeling / europeiske arter ==

Inndelingen følger Danilevsky (2006).

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien Vesperinae (eventuelt familien Vesperidae)
Gruppe Vesperini Mulsant, 1839
Slekten Vesperus Latreille, 1829 - Middelhavsområdet
Vesperus aragonicus Baraud, 1964
Vesperus barredai Verdugo, 2009
Vesperus bolivari Oliveira, 1893
Vesperus brevicollis Graells, 1858
Vesperus conicicollis Fairmaire & Coquerel, 1866
Vesperus creticus Ganglbauer, 1886
Vesperus flaveolus Mulsant & Rey, 1863
Vesperus fuentei Pic, 1905
Vesperus gomezi Verdugo, 2004
Vesperus jertensis Bercedo & Bahillo, 1999
Vesperus joanivivesi Vives, 1998
Vesperus lucasi Barreda & Mejías García, 2014
Vesperus luridus (Rossi, 1794)
Vesperus nigellus Compte, 1963
Vesperus ocularis Mulsant & Rey, 1863
Vesperus sanzi Reitter, 1895
Vesperus serranoi Zuzarte, 1985
Vesperus strepens (Fabricius, 1793)
Vesperus xatarti Mulsant, 1839
Slekten Vesperoctenus Bates, 1891 - én art, nå vanligvis plassert i en stamme for seg (Vesperoctenini) i underfamilien Prioninae.


== Kilder ==
Cerambycidae of the World - Vesperini [1]
Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. [2]
Fauna Europaea, utbredelsesdatabase for europeiske dyr


== Eksterne lenker ==
(en) Vesperini hos ITIS 
Vesperini – detaljert informasjon på Wikispecies 
Worldwide Cerambycoidea Photo Gallery. Fotogalleri med bilder av arter fra hele verden.
Bilder av Vesperus ligusticus
Ittens fargelære

Ittens fargelære er en fargeteori som ble laget av den sveitsiske maleren Johannes Itten og blir brukt i undervisningen i alle skoler for at elever skal få kjennskap til fargelære. Læren blir spesielt mye brukt i design og håndverk. De viktigste og mest brukte konseptene fra Ittens fargelære er komplementær harmoni og fargesirklenens oppbygning. For å finne en komplementær harmoni på Ittens fargesirkel velger man to farger som ligger på motstående side av fargesirkelen, og bruker dem som hovedfarger i en komposisjon. Disse fargene vil visuelt forsterke hverandre, og virke påtrengende hvis man bruker de i sin naturlige form. For å motvirke dette, gjøres skalaen roligere ved å være den ene komplementærfargen lysere og den andre mørkere.


== Fargekombinasjonene ==
Itten delte også fargekombinasjoner i ulike kategorier.Lys-mørk-kontrasten er når en bruker både lyse og mørke farger, altså farger med mye svart i seg mot farger med mye hvitt i seg.
Komplementærkontrasten er når en bruker farger som er på motsatt side av fargesirkelen sammen, som for eksempel rød og grønn eller lilla og gul. Komplementærfargene er fargene som ligner minst på hverandre.
Kald-varm-kontrasten er bruken av varme og kalde farger, hvor rød, gul og oransje blir tradisjoneltsett ansett som varme, mens blåfarger blir oppfattet som kalde. Grunnen til det er at ild har en oransjeaktig farge, mens is og vann lener mer mot blått.
Simultankontrasten er når fargene rundt en farge påvirker hvordan fargen ser ut og at den kan se annerledes ut basert på omgivelsenes endringer i stedet for fargens endring i seg selv.
Kvalitetskontrasten går ut på at når en blander hvitt heller svart i en farge, vil fargens intensitet endre seg og bli dusere.
Kvantitetskontrasten er når en balanserer ulike mengder av komplementærfarger slik at den ene fargen ikke skal dominere eller fremstå som sterkere enn den andre fargen. En trenger for eksempel mest av lilla for at gul ikke skal bli mye sterkere.


== Referanser ==
Sembo

Sembo er selskap i reisebransjen som selger reiser og ferier til Europa, USA, Afrika og Asia. Sembo selger overnatting i form av hotell, feriehus, hytter og leiligheter.


== Historie ==
Selskapet startet i Sverige i 1987 av Sven Wennhall og fokuset var på bilferie til Middelhavet. I 2007 ble Sembo Norge opprettet og ved årsskiftet 2007/2008 kjøpte Stena AB Sembo.
Sembo er i dag et varemerke i Stena Line Travel Group og cirka 75% av alt salg skjer via internet. Det resterende salget kommer via telefon og mer enn 100 norske reisebyråer som f.eks. Ticket.


== Eksterne lenker ==
Sembo.no
Phil Lesh

Philip Chapman Lesh (født 15. mars 1940 i Berkeley i California) er en amerikansk musiker og en av grunnleggerne av Grateful Dead, hvor han spilte bassgitar i 30 år.
Etter at Grateful Dead ble oppløst i 1995 har Lesh, sammen med andre medlemmer av bandet, spilt i forskjellige sideprosjekter, som Phil Lesh and Friends, som spiller mange av de samme sangene som Grateful Dead gjorde. Fra 2009 til 2014 spilte Lesh sammen med Bob Weir i bandet Furthur.I 1994 ble Lesh, som medlem av Grateful Dead, innlemmet i Rock and Roll Hall of Fame.I 2012 åpnet han konsertlokalet Terrapin Crossroads i San Rafael i California.Lesh gjennomgikk en levertransplantasjon i 1998 som et resultat av hans kroniske Hepatitt C-infeksjon. I oktober 2006 ble det kjent at han hadde blitt diagnostisert med prostatakreft etter at legen hans oppdaget forhøyede PSA-verdier under en rutineundersøkelse. I desember 2006 kunngjorde Lesh at han hadde gjennomgått en vellykket prostata-operasjon. I oktober 2015 ble det kjent at han hadde blitt diagnostisert med blærekreft.


== Bibliografi ==
Lesh, Phil: Searching for the Sound: My Life with the Grateful Dead, New York, 2005, ISBN 0-316-00998-9


== Referanser ==


== Eksterne lenker ==
Offisielt nettsted 
(en) Phil Lesh – kategori av bilder, video eller lyd på Commons 
(en) Phil Lesh på Discogs 
(en) Phil Lesh på MusicBrainz 
(en) Phil Lesh på Spotify 
(en) Phil Lesh på Songkick 
(en) Phil Lesh på AllMusic 
(en) Phil Lesh på Internet Movie Database 
(en) Phil Lesh hos The Movie Database 
Phil Lesh sin profil på Grateful Deads offisielle nettsted
Fellesbebyggelse i Israel

En fellebebyggelse (hebraisk יישוב קהילתי, Yishuv Kehilati) er en type by i Israel. Mens hvem som helst kan kjøpe en eiendom i en vanlig by, kan innbyggerne i en fellebebyggelse, som er organisert i et samvirkelag, legge ned veto mot salg av et hus eller en bedrift til en kjøper de ikke ønsker. 
Med denne utvelgingsprosessen, kan innbyggerne i fellebebyggelsen dele en særskilt ideologi, religiøs retning eller levestil, som de bare ønsker å dele med folk som tenker på samme vis. For eksempel kan familieretten fellebebyggelser som ønsker å unngå at det skal bli for mange pensjonister i bebyggelsen, bare akseptere unge par som nye innbyggere.
Innlofjellet tunnel

Innlofjellet tunnel (også kalt Gausen tunnel) er en nedlagt jernbanetunnel i Holmestrand, mellom nåværende Vestfoldgaten og Tunnelveien under Fløyveien. Den er 342 meter lang, og ble bygget i 1902. Tunnelen var den eneste på Holmestrand–Vittingfossbanen, og har ikke vært i bruk siden banen ble nedlagt i 1938. I 1982 ble det gjort et brannforsøk i tunnelen, for å teste brennbarheten til en type isolasjonsmateriale.


== Referanser ==


== Eksterne lenker ==
Gausen tunnel på OpenStreetMap